Башҡортостан автономияһының тәүге баш ҡалаһы Ырымбур булған. Башҡорт Хөкүмәте һәм Кесе Ҡоролтайҙың резиденцияһы Каруанһарайҙа урынлашҡан. Август башынан республиканың дәүләт учреждениелары яңынан Ырымбурға ҡайта. Колчак түңкәрелешенән һуң һәм аҡтар менән мөнәсәбәттәре боҙолоу сәбәпле Башҡорт хөкүмәте үҙенең эшен Темәс ауылында дауам итергә мәжбүр була.